મુંબઈ, તા. 6 : સરકારે ભારતીય રિઝર્વ બૅન્ક સાથેના તાજેતરના વિખવાદને શાંત પાડવાની પહેલ કરતાં એ વાતનો પુનરોચ્ચાર કર્યો હતો, કે તેના ગવર્નર ઊર્જિત પટેલને પદચ્યુત કરવામાં નહીં આવે. `સરકાર અને સર્વોચ્ચ બૅન્ક વચ્ચેના મતભેદો કંઈ નવા નથી. ભૂતકાળમાં અનેક સરકારો આવી સ્થિતિની સાક્ષી બની છે.' એમ જણાવતાં એક સરકારી સૂત્રે અગાઉના આવી ટક્કરના અનેક દાખલા પ્રસ્તુત કર્યા હતા, જેમાં આર્થિક નીતિ માટેના બંને પક્ષના દૃષ્ટિકોણ અલગ અલગ જણાયા હતા.